Vilnius, 2025 m. gegužės 28 d.

**„Lidl“ atnaujino daugkartinius pirkinių maišelius: dar tvaresni ir pagaminti iš perdirbto plastiko**

**Prekybos tinklas „Lidl“ savo asortimente pristato atnaujintus tvaresnius daugkartinius pirkinių maišelius, pagamintus iš ne mažiau kaip 95 proc. perdirbtų medžiagų – juos jau galima rasti visose „Lidl“ parduotuvėse. Naujieji pirkinių maišeliai yra tinkami perdirbti dar kartą bei taip pat yra sertifikuoti net trimis tarptautiniais tvarumo ir kokybės sertifikatais.**

„2020 metais buvome pirmasis, ir kol kas vienintelis iš didžiųjų prekybos tinklų Lietuvoje, visiškai atsisakęs vienkartinių plastikinių pirkinių maišelių ir pasiūlę pirkėjams tvaresnes alternatyvas. Dabar žengiame papildomą žingsnį aplinkai draugiškesnės veiklos link ir siūlome dar tvaresnius daugkartinius maišelius. Matome, kad mūsų pirkėjai vis dažniau renkasi tvaresnes alternatyvas, todėl norime pasiūlyti ne tik daugiau praktiškų alternatyvų vienkartiniam plastikui, bet ir galimybę parodyti, kaip net maži kasdieniai sprendimai gali prisidėti prie didesnių pokyčių“, – teigia „Lidl Lietuva“ tvarumo vadovė Monika Anilionė.

Atnaujintų maišelių kaina nesikeičia – mažesnius galima įsigyti už 0,30 eurų, didesnius – už 0,99 eurų.

Plastiko atliekos gamtoje išlieka šimtmečius, darydamos žalą ekosistemoms, keldamos pavojų laukiniams gyvūnams ir prisidėdamos prie greitėjančios klimato kaitos. Atnaujinti aplinkai draugiškesni daugkartiniai maišeliai – vienas iš „Lidl“ veiksmų, siekiant sumažinti šių atliekų kiekį.

**Tvarumą liudijantys sertifikatai**

Pasak M. Anilionės, atnaujinant pirkinių maišelius, „Lidl“ siekė užtikrinti, kad jie atitiktų ne tik prekybos tinklo tvarumo reikalavimus, bet ir pirkėjų lūkesčius – būtų patvarūs ir atsakingai pagaminti.

„Rinkdamiesi partnerius ir produktus, visada teikiame pirmenybę ne tik tvarumui, saugumui bei praktiškumui. Mums svarbu užtikrinti, kad pirkėjai galėtų naudoti daugkartinius maišelius žinodami, jog jie patikrinti dėl kenksmingų medžiagų ir atitinka griežtus sveikatos bei kokybės reikalavimus. Taip pat svarbu užtikrinti, kad maišeliai bus patogūs įsigytiems produktams susidėti apsipirkus“, – sako „Lidl Lietuva“ tvarumo vadovė.

Atnaujintų maišelių gamyba rūpinosi didžiausias daugkartinių maišelių gamintojas Europoje, Lietuvoje veikiantis „Bagfactory“. Pasak „Bagfactory“ veiklos vadovo Jono Elvikio, naujieji „Lidl“ daugkartiniai maišeliai turi net tris tarptautinius sertifikatus, patvirtinančius jų tvarumą, saugumą bei kokybę.

„Vienas jų – „Global Recycled Standart (GRS)“ sertifikatas, užtikrinantis, kad maišeliai yra pagaminti iš ne mažiau kaip 95 proc. perdirbtų medžiagų. Jis taip pat garantuoja tiekimo grandinės skaidrumą – nuo žaliavų kilmės iki galutinio produkto. Maišeliai pažymėti ir „OEKO-TEX Standart 100“ sertifikatu, kuris patvirtina, jog maišeliai nėra kenksmingi sveikatai, tai reiškia, kad visi komponentai – audinys bei dažai yra tikrinami dėl pavojingų cheminių medžiagų, galinčių sukelti alergijas ar kitokį neigiamą poveikį žmogui. Maišeliai taip pat atitinka „BRCGS Packagink Materials“ standartą, kuris reglamentuoja tinkamumą sąlyčiui su maisto produktais, ypač kaip antrinei pakuotei“, – pasakoja J. Elvikis.

**Tvaresnis gamybos procesas**

J. Elvikio teigimu, „Bagfactory“ savo maišelių gamyboje naudoja tik Europos Sąjungoje pagamintą perdirbtą žaliavą – sintetinį perdirbtą pluoštą iš vartotojų atliekų ir gamybos likučių.

„Gaminant maišelius išskirtinį dėmesį skyrėme ir tvaresniam gamybos procesui. Pavyzdžiui, daugkartinių maišelių gamyba vyksta Lietuvoje, naudojamos perdirbtos ir sertifikuotos medžiagos, optimizuojami procesai mažinant atliekas ir CO2 pėdsaką. Be to, maišelių gamybai naudojama tik iš 100 proc. atsinaujinančių šaltinių pagaminta ir sertifikuota žalioji elektros energija“, – akcentuoja J. Elvikis.

**Išskirtinis patvarumas – iki daugiau nei šimto kartų**

„Lidl Lietuva“ tvarumo vadovės teigimu, prekybos tinklui svarbu ne tik tai, iš kokių medžiagų ir kaip buvo gaminami daugkartiniai maišeliai, bet ir jų patvarumas.

„Daugkartinio maišelio vertė atsiskleidžia tik tada, kai jis iš tiesų naudojamas daug kartų – būtent todėl mums svarbu, kad tokie maišeliai būtų patvarūs, patogūs ir pritaikyti kasdieniam naudojimui. Skalbiant rankomis žemoje temperatūroje, naujuosius daugkartinius maišelius galima panaudoti nuo keliasdešimties iki daugiau nei šimto kartų“, – dalinasi M. Anilionė.

M. Anilionė priduria, kad „Lidl“ siūlo ir daugiau tvaresnių pirkinių maišelių alternatyvų – popierinius bei daugkartinius maišelius. Tai padeda kasmet sumažinti apie 90 tonų plastiko.

„Plastikinių pirkinių maišelių atsisakėme dar 2020-aisiais, kad kartu su pirkėjais galėtume prisidėti prie tvaresnės aplinkos. Pavyzdžiui, pagal savo poreikius pirkėjai gali rinktis popierinius arba dviejų dydžių daugkartinius pirkinių maišelius. Taip pat siūlome įsigyti „Duok ruoniukui penkis!“ maišelius – nuo kiekvieno jo penkis centus skiriame Lietuvos jūrų muziejaus Baltijos jūros gyvūnų reabilitacijos centre sveikstantiems ruoniukams. Mūsų parduotuvėse galima įsigyti ir termo daugkartinį pirkinių maišelį, o šviežių kepinių skyriuje galima rasti popierines dėžutes spurgoms“, – teigia M. Anilionė.

Atnaujintus tvaresnius daugkartinius pirkinių maišelius galima rasti 81 „Lidl“ parduotuvėje 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)